הוועדה לביטחון לאומי, כנסת 25, פרוטוקול מספר 66, 2023-07-18 00:00

צביקה פוגל: אנחנו התכנסנו כאן על מנת שנוכל לסיים לפחות את הפרק המהיר הזה של התיקון ברבע שעה הקרובה, ואנחנו נאשר בדקות הקרובות

צביקה פוגל:       עידו, זה אחד האירועים שבלעדיך אני לא יכול להתקדם

צביקה פוגל:  אז אנחנו בלי הסתייגויות? בכל הנושא של שחרור מנהלי? שבו בעצם רגע לפני שאנחנו מצביעים על אישור הצעת החוק והעברתו לקריאה שנייה ושלישית במליאה, רצינו לאפשר הסתייגויות

צביקה פוגל:  סיעת "המחנה הממלכתי" ביקשה להסיר את ההסתייגויות פה בוועדה ולאפשר להם להציג את זה במליאה

צביקה פוגל:  אז אנחנו נעשה את זה

צביקה פוגל:  אנחנו צריכים להצביע על העניין הזה?     

עידו בן יצחק: כן, צריך להצביע על ההסתייגויות של סיעת "המחנה הממלכתי"

צביקה פוגל: אוקיי

צביקה פוגל:  אז על ההסתייגויות של סיעת "המחנה הממלכתי"

צביקה פוגל:  מי בעד? מי נגד? מי נמנע?         

צביקה פוגל: ההסתייגויות הוסרו בוועדה

צביקה פוגל:      ההסתייגויות הוסרו בוועדה והן יועלו במליאה

צביקה פוגל:       ההסתייגויות של "יש עתיד"

צביקה פוגל:  מירב איננה

צביקה פוגל:  אני עובר על זה

צביקה פוגל:  יש פה מישהו?     

עידו בן יצחק: כן, אליהם גם הצטרפו סיעת "העבודה"

עידו בן יצחק:  הם לא פה, לשיקולך

צביקה פוגל: אז אני מפעיל את שיקול דעתי בעניין הזה

מיה אוברבאום: לפי מה שהבנתי גם הם רצו להעלות את זה במליאה

צביקה פוגל: מצוין

צביקה פוגל:  אם את הבנת ואני הבנתי זה שני מבינים יותר מכל השאר, ולכן אנחנו נקבל את ההבנה הזאת כמובנת מאליה

צביקה פוגל:  ולכן אנחנו נצביע בעד או נגד ההסתייגויות של "יש עתיד" ומפלגת "העבודה"

צביקה פוגל:  מי בעד? מי נגד?      

צביקה פוגל: ההסתייגויות הוסרו בוועדה

צביקה פוגל:      ההסתייגויות האלו גם הוסרו פה בוועדה ואפשר יהיה להעלות אותן במליאה

צביקה פוגל:       ועכשיו נעבור לאישור של הצעת החוק

צביקה פוגל:  נכון?     

עידו בן יצחק: כן

עידו בן יצחק:  ולכן אנחנו נצביע

עידו בן יצחק:  מירב?     

מירב בן ארי: אני רק באתי להגיד שאני מעבירה את ההסתייגויות למליאה

צביקה פוגל: וכבר אישרנו את זה

מירב בן ארי: טוב

צביקה פוגל: העוזרים שלך עשו עבודה

מירב בן ארי: רגע, מה עם ההסתייגות של עברייני המין?     

עידו בן יצחק: כל ההסתייגויות יעלו למליאה

צביקה פוגל: יעלו למליאה

מירב בן ארי: לא, אבל אתה, מה העמדה שלך? רק על האלמ"ב ועברייני מין, להחריג מהמנהלי

מירב בן ארי:  כשעשינו את המנהלי אצלי דיברנו על להחריג ממנהלי עברייני מין ואלמ"ב

גלי גלילי קרן: העמדה שהצגנו אתמול, אדוני, הציגו אותה - - -     

מירב בן ארי: לא דיברתם על זה?     

גלי גלילי קרן: דיברנו

מירב בן ארי: אדוני, צריך להחריג מהמנהלי עבריינים של אלמ"ב ועברייני מין

מירב בן ארי:  זה חשוב מאוד

מירב בן ארי:  בגלל זה הגשתי על זה גם הסתייגות, שאין לי בעיה להעביר אותה

מירב בן ארי:  אבל חשוב שנצביע בעד ההסתייגות

מירב בן ארי:  גורמי מקצוע לא דיברו על אלמ"ב?      

עידו בן יצחק: לא

מירב בן ארי: מה, מה קורה? שלום לך

מירב בן ארי:  את עשית את זה אצלי, זה דז'ה וו

גלי גלילי קרן: אמת

מירב בן ארי: נו, אז לא אמרת את זה לפוגל?     

גלי גלילי קרן: מה שהצגנו אתמול בעניין הזה, להתייחס? זה בסדר?     

צביקה פוגל: לא, זה בסדר

צביקה פוגל:  שמענו את זה, לא אישרנו את זה בהצעת החוק אתמול

מירב בן ארי: אוקיי

צביקה פוגל: לא אישרנו

מירב בן ארי: גם לא, אז כן מנהלי לאלמ"ב?     

גלי גלילי קרן: לא המורחב, רק המצומצם וגם, אם זה מעל שלוש שנים תקופת המאסר, זה לא יהיה, לא תהיה ועדת שחרורים

מירב בן ארי: לא אוטומטית מנהלי

צביקה פוגל: נכון

צביקה פוגל:  לא אוטומטית

גלי גלילי קרן: לא, אמרתי

גלי גלילי קרן:  אני אסביר בקצרה אם תרצו

עידו בן יצחק: המנגנון שקיים שאושר עוד פעם שעברה, בתקופות של עד שלוש שנות מאסר, אם הוא עבר ועדת שחרורים הוא יקבל את המורחב

עידו בן יצחק:  ואם לא עבר ועדת שחרורים הוא יקבל את המקוצר

עידו בן יצחק:  בתקופה של שלוש שנות מאסר ומעלה, כמו כל אסיר, אם הוא עובר את ועדת השחרורים הוא מקבל שחרור מנהלי

עידו בן יצחק:  אם הוא לא עבר ועדת שחרורים לא מקבל

מירב בן ארי: הבנתי

עידו בן יצחק: זה בגדול לגבי

נעם וילדר: אני מבקשת לחזור על דברים שאמרנו אתמול, עו"ד נעם וילדר מהמועצה לשלום הילד

נעם וילדר:  העובדה שמחריגים אסירים ביטחוניים אבל לא אסירים שפגעו בילדים זה באמת, זה לא יעלה על הדעת

צביקה פוגל: וזה גם לא רלוונטי עכשיו, כי זה עלה כבר אתמול

נעם וילדר: ועדיין, אי אפשר לשתוק על זה, אני מצטערת

מירב בן ארי: אני, הסתייגות קיימת, הגשנו אותה

מירב בן ארי:  אני אנסה לשכנע את יושב הראש שכן יתמוך בהסתייגות

מירב בן ארי:  אני חושבת שאני, עידו יודע, שאמנם עשינו כמובן היה לנו קוצר זמן

מירב בן ארי:  אבל אני כן זוכרת, ויש לי זיכרון טוב דווקא, שהבטחנו שנעשה על זה דיון עמוק

נעם וילדר: נכון

נעם וילדר:  עד חודש מרץ, אמרת

מירב בן ארי: אמרנו שנעשה דיון על האלמ"ב ועל עברייני מין

מירב בן ארי:  אני, בוא לפחות אני אנסה לשכנע אותך

נעם וילדר: המדינה למעשה מתירה את הכבלים של האסירים וכובלת את הילדים

נעם וילדר:  זה באמת בלתי ניתן לעלות אל הדעת

נעם וילדר:  וזה באמת פספוס ענק שאנחנו לא דנים בזה גם היום במסגרת הצעת החוק

צביקה פוגל: דעתך נשמעה

צביקה פוגל:  אנחנו נצביע על הצעת החוק להעברתה למליאה לקריאה שנייה ושלישית

מירב בן ארי: רגע, אתה לא רוצה להצביע על ההסתייגויות להעביר אותן?     

צביקה פוגל: הסתייגויות הצבענו

מירב בן ארי: אה, אוקיי

צביקה פוגל: אישרנו כבר את ההעברה של ההסתייגויות שלך למליאה

מירב בן ארי: אוקיי

צביקה פוגל: מי בעד הצעת החוק? מי נגד הצעת החוק?      

צביקה פוגל: הצעת החוק אושרה ותועבר למליאה לקריאה שנייה ושלישית

צביקה פוגל:       תודה רבה, אנחנו עוד כמה דקות מתחילים בנושא הבא

צביקה פוגל:  תודה